URBROJ:

Osijek, 30. studenoga 2022.

Temeljem članka 54. stavak 1. Zakona o ustanovama („Narodne novine“ broj 76/93., 29/97., 47/99., 35/08. i 127/19.), članka 211. stavak 2., a u svezi s člankom 325. Zakona o socijalnoj skrbi („Narodne novine“ broj 18/22., 46/22. i 119/22.) Upravno vijeće Doma za starije i nemoćne osobe Osijek na 17. sjednici održanoj dana 30. studenoga 2022. godine, donijelo je

# ODLUKU

# O IZMJENI I DOPUNAMA STATUTA

# DOMA ZA STARIJE I NEMOĆNE OSOBE

# OSIJEK

**Članak 1.**

 U Statutu Doma za starije i nemoćne osobe Osijek od 20. studenoga 2014. godine na koji je Skupština Osječko-baranjske županije dala suglasnost 16. prosinca 2014. godine, Odluci o izmjenama i dopunama Statuta od 27. lipnja 2020. na koju je Skupština Osječko-baranjske županije dala suglasnost 16. srpnja 2020. godine i Odluci o izmjenama i dopunama Statuta od 13. svibnja 2022. godine na koju je Skupština Osječko-baranjske županije dala prethodnu suglasnost 28. travnja 2022. godine, članak 23. mijenja se i glasi:

„Radi obavljanja djelatnosti Doma organiziraju se sljedeće ustrojbene jedinice:

1. Odjel socijalnog rada i radne terapije
2. Odjel računovodstvenih i administrativnih poslova
3. Odjel zdravstvene, pojačane njege korisnika i pomoći u kući
4. Odjel pomoćno-tehničkih poslova
5. Odjel prehrane.

Unutar odjela mogu se ustrojiti stručne cjeline i odsjeci, ovisno o prirodi posla i potrebama organizacije rada.

Radom odjela, stručnih cjelina i odsjeka koordiniraju voditelji.“

**Članak 2.**

U članku 33. u stavku 1. podstavku 1. iza riječi: „ekonomije,“ dodaju se riječi: „politologije, novinarstva,“ a iza riječi: „mjestu“ dodaju se riječi: „odgojitelja predškolske djece,“.

**Članak 3.**

Ova Odluka o izmjeni i dopunama Statuta stupa na snagu dan nakon dana objave na oglasnoj ploči Doma.

 **PREDSJEDNIK**

 **UPRAVNOG VIJEĆA**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

Na ovu Odluku o izmjeni i dopunama Statuta, Osječko-baranjska županija kao osnivač dala je prethodnu suglasnost dana 24. studenoga 2022. godine.

Ova Odluka o izmjeni i dopunama Statuta objavljena je na oglasnoj ploči Doma dana 30. studenoga 2022. godine, i stupila je na snagu dana 1. prosinca 2022. godine.

 **RAVNATELJ**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**